**План на урок**

**с използване на интерактивни методи на обучение**

1. **Учебна дисциплина: български език и литература.**
2. **Клас:** VIII
3. **Училище:** I ОУ “Христо Ботев”, гр. Търговище.
4. **Име на преподавателя:** Диана Христова Рунчева.
5. **Тема**: Изпитанията пред човешкия характер (упражнение върху образите на героите в повестта “Крадецът на праскови”).
6. **Цели и очаквани резултати.**

Цели:

1. Да направят и обосноват нравствени оценки за героите.
2. Да мотивират своя ценностен изор.

Очаквани резултати:

1. Да направят аналитични налюдения върху художествения текст; върху начина, по който са изградени образите на героите.
2. Да съпоставят поведението на героите с личния си опит.
3. Да коментират и сравнят моралните норми в началото на ХХ в. с тези в съвременното българско общество.
4. **Използвани стратегии:**
5. Събуждане на интерес: изключваща мозъчна атака.
6. Осъзнаване на смисъла: реципрочно преподаване.
7. Рефлексия: R/A/F/T.
8. **Средства и помагала:** учебник по литература за VIII клас; листи и маркери.
9. **Ход на урока.**

Урокът започва с изключваща мозъчна атака. Разделяме класа на три групи. На дъската записваме героите (Елисавета, Иво, полковникът). Под всеки от тях изброяваме различни характеристики:

Елисавета

красива

лекомислена

примирена

застаряваща

не рискува

омъжена по любов

Иво

деликатен

чувствителен

образован

скучен

страхлив

с магнетично излъчване

Полковникът

красив

внимателен

драматичен образ

дистанциран

сериозен

болнав

самотен

Учениците работят по групи. За всеки герой съответната група отбелязва кои качества притежава и кои – не. След това обсъждаме отговорите.

За осъзнаване на смисъла използваме стратегията “реципрочно преподаване”. Всяка група чете определени откъси, в които са описани качествата и поведението на един от героите. Един от групата прави обобщена характеристика на героя и задава въпроси на класа, свързани с поведението му в конкретни моменти. Тук учениците коментират поведението на героите, търсят обяснение за решенията им, споделят отношението си към тях, сравняват моралните норми в началото на миналия век и в съвременното българско общество.

В края на урока (за рефлексия) използваме стратегията R/A/F/T. На учениците се поставя задача да влязат в ролята на някой от героите (по избор) и да напишат текст от негово име: откъс от дневника на Елисавета, заповед на полковника, писмо на Иво до Елисавета. След това четем някои от текстовете.

1. **Коментар на урока**.

За учениците този начин на работа беше значително по-интересен от традиционния. Работиха ентусиазирано, обърнаха внимание на конкретни моменти от текста, извадиха интересни художествени средства и фигури, чрез които писателят е изградил съответния образ. Зададоха интересни въпроси, свързани с поведението на героите в критични ситуации. Така в часа се създаде дискусионна атмосфера, в която повечето ученици се стремяха да аргументират мнението си.

Последната задача (да напишат текст от името на определен герой) ги затрудни, но все пак се опитаха да вникнат в преживяванията на героя.

От гледна точка на учителя използването на различни стратегии също е полезно. Това разнообразява уроците и привлича вниманието на по-голяма част от учениците. Дава им възможност да работят в група, да си помагат и да обсъждат позициите си. Дори някоя от стратегиите да ги затрудни, полезен е опитът, който натрупват.